— Да пачатку лета мы павінны падрыхтаваць пакеты неабходных дакументаў на былую мужчынскую гімназію і адзін з будынкаў езуіцкага комплексу для перадачы іх у Еўрапейскі банк, — паведаміла намеснік начальніка аддзела ідэалагічнай работы, культуры і па справах моладзі Мсціслаўскага райвыканкама Святлана Зубрыновіч. — Вельмі спадзяёмся, што з дапамогай гэтага банка знойдзем неабыякавых да нашай культурнай спадчыны людзей. Нас задаволіць любы варыянт, нават калі будзе ажыццяўляцца рэканструкцыя не ўсяго будынка цалкам, а, напрыклад, нейкай яго часткі.